《纳凉诗》
宋代·李正民

铄石流金正此时，乍收羲驭霁馀威。屋头艳艳蟾蜍满，草际荧荧熠耀飞。

沉李浮瓜聊自适，披襟散发欲忘归。只愁玉漏频催转，坐使清凉与愿违。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。